ZAPISNIK 22. SJEDNICE ŠKOLSKOG ODBORA

održane 27. rujna 2018. godine

Prisutni članovi Školskog odbora: Katica Pejakić, Mirjana Eršek, Stjepan Lešnjak, Dražen Blažeković

Odsutni: Marija Bažulić-opravdano, put u inozemstvo, Ana Medvidović-opravdano, porodiljni dopust i Snježana Heric- poslovne obaveze

Ostali prisutni: Tajnik Oš Bistra Krešimir Fijačko i Ravnatelj škole Eduard Kovačević

Sjednica je počela u 19:15 sati.

Predložen je sljedeći: D N E V N I R E D:

**-**Verificiranje zapisnika sa prošle sjednice

1. Usvajanje Kurikula Osnovne škole Bistra školsku godinu 2018./2019.
2. Usvajanje Godišnjeg plana i programa za školsku godinu 2018./2019.
3. Davanje suglasnosti Ravnatelju za zapošljavanje Edukacijskog rehabilitatora
4. Suglasnost članova Školskog odbora za zapošljavanje učiteljice fizike i informatike
5. Davanje suglasnosti Ravnatelju za zapošljavanje nestručne zamjene za učiteljicu matematike
6. Razno

Predložena izmjena dnevnog reda od strane Ravnatelja je dopuna nove točke 6. dnevnog reda:

1. Raspisivanje natječaja za zakup školskih prostora

Dnevni red je jednoglasno prihvaćen.

AD.1.

Ravnatelj je upoznao članove Školskog odbora sa sadržajem i novinama Kurikula Osnovne škole Bistra za školsku godinu 2018./2019. Posebno ističe da je na posljednjoj sjednici Učiteljskog vijeća naglasio sve zadane pravne i stručne okvire kojih su se dužni pridržavati učitelji i stručni suradnici, te je posebno naglasio da ono što nije u Kurikulu nemože se ni dogoditi u svakodnevnoj praksi rada. Ujedno napominje da je potrebno prije usvajanja Kurikula u njegov sadržaj napisati dio o akciji spašavanja u izvanrednim sitacijama evakuacije.

**Školski odbor jednoglasno usvaja Kurikul Osnovne škole Bistra za školsku godinu 2018./2019. sa svim njegovim izmjenama i dopunama**

AD.2

Ravnatelj je upoznao članove Školskog odbora sa sadržajem Godišnjeg plana i programa Osnovne škole Bistra za školsku godinu 2018./2019. Predsjednica Školskog odbora službeno otvara raspravu Godišnjeg plana i programa. Nakon kratke rasprave Predsjednica školskog odbora stavlja na glasovanje Godišnji plan i program rada Osnovne škole Bistra za školsku godinu 2018./2019.

**Školski odbor jednoglasno usvaja Godišnji plan i program rada Osnovne škole Bistra za školsku godinu 2018./2019.**

 AD.3.

Ravnatelj upoznaje članove Školskog odbora sa trenutno zaposlenom edukacijskom rehabilitatoricom Miriam Grabovac. Posebno navodi dosadašnji rad i kompetencije trenutno zaposlene kandidatkinje. Ravnatelj također ističe da najbolje udovoljava uvjetima iz natječaja, te izražava zadovoljstvo dosadašnjim radom i uspjesima navedene radnice. Članovi Školskog odbora ponovno čitaju pristiglu zamolbu i životopis trenutno zaposlene radnice, te provjeravaju svu pristiglu dokumentaciju. Odluka je dana na glasanje.

**Školski odbor jednoglasno je dao suglasnost Ravnatelju na Odluku o zapošljavanju na radno mjesto edukacijskog rehabilitatora Mirjam Grabovac na određeno puno radno vrijeme do povratka radnice s porodiljnog dopusta.**

AD.4**.**

Ravnatelj upoznaje članove Školskog odbora sa trenutno zaposlenom učiteljicom Ivom Matković. Posebno navodi dosadašnji rad i kompetencije trenutno zaposlene kandidatkinje, te ističe da najbolje udovoljava uvjetima iz natječaja, te izražava pozitivan dojam navedene radnice. Članovi Školskog odbora detaljno čitaju i proučavaju pristiglu zamolbu i životopis trenutno zaposlene radnice, te provjeravaju svu pristiglu dokumentaciju. Odluka je dana na glasanje.

**Školski odbor jednoglasno je dao suglasnost Ravnatelju na Odluku o zapošljavanju na radno mjesto učiteljice informatike i fizike Ivu Matković.**

 AD.5**.**

Ravnatelj upoznaje članove Školskog odbora sa odustankom od zapošljavanja potencijalne kandidatkinje, te u vrijeme nastajanja dnevnog reda postojao je kandidat za nestručnu zamjenu, koji je naknadno odustao od ponuđenog radnog mjesta. Slijedom navedenoga točka 5. se ukida sa dnevnog reda.

AD.6

Ravnatelj pojašnjava da je OŠ Bistra prošla sve uvjete za neometan i siguran rad te da Županija propisuje cijene zakupa školskih prostora, ali da je u planu mogućnost povišenja satnice subotom. Također navodi da je u planu nastavak dosadašnje pozitivne i kvalitetne suradnje sa iznajmljivačima školskih prostora prošlih školskih godina.

**Školski odbor jednoglasno daje suglasnost Ravnatelju na Odluku o raspisivanju natječaja za zakup školskih prostora.**

AD.7.

Pod zadnjom točkom razno, članovi Školskog odbora postavljaju pitanje predsjednici Školskog odbora u kojoj je fazi natječaj za ravnatelja! Predsjednica pojašnjava i odgovara da se planira raspisati natječaj u Zakonski zadanim okvirima, te da će se pritom pridržavati formalnog puta predodređenog za raspisivanje natječaja. Zatim članovi Školskog odbora raspravljaju o nedolascima članova Školaskog odbora Ani Medvidović i Marije Bažulić što može dovesti do pitanja kvoruma u nekim slučajevima. Predsjednica navodi razloge izostanka, koji je porodiljni dopust od strane Ane Medvidović, te razlozi osobne naravi Marije Bažulić. Prisutni članovi Školskog odbora jednoglasno se usuglašavaju da treba upozoriti često neprisutne članove na moguće posljedice njihovog nedolaska.

Obzirom da pitanja i prijedloga nije bilo sjednica Školskog odbora završila je u 20:45. sati.

Zapisničar: Predsjednica Školskog odbora:

Krešimir Fijačko, v.r. Katica Pejakić, v.r.

KLASA:602-03/18-01/17

URBROJ:238-30-01-18-01

U Poljanici Bistranskoj, 27. rujan 2018.